FINNOMENA Market Alert: ตลาดหุ้นเวียดนามลดลง 2.8% จากปัญหาการเมืองในประเทศและ NOVALAND ขอเลื่อนชำระหุ้นกู้ - FINNOMENA
วันนี้ (22 ก.พ. 66) ตลาดหุ้นเวียดนาม VN30 ปรับตัวลงแรง -2.8% นำโดยหุ้นกลุ่มอสังหาริมทรัพย์ที่ได้รับแรงกดดันหลัง Novaland ขอขยายเวลาการชำระเงินคืนเงินต้นสำหรับหุ้นกู้ที่ออกเมื่อวันที่ 12 ส.ค. 2021
22 ก.พ. 2566

วันนี้ (22 ก.พ. 66) ตลาดหุ้นเวียดนาม VN30 ปรับตัวลงแรง -2.8% นำโดยหุ้นกลุ่มอสังหาริมทรัพย์ที่ได้รับแรงกดดันหลัง Novaland ขอขยายเวลาการชำระเงินคืนเงินต้นสำหรับหุ้นกู้ที่ออกเมื่อวันที่ 12 ส.ค. 2021 หรือขอแปลงการจ่ายเงินต้นเป็นสินค้าอสังหาริมทรัพย์ของบริษัท โดยราคาหุ้น NOVALAND ปรับตัวลง 6.6% ถึงระดับราคาเสนอซื้อเสนอขายต่ำสุด (floor) โดยความกังวลนี้ยังสร้าง sentiment เชิงลบต่อเนื่องไปยังหุ้นกลุ่มอสังหาฯ และกลุ่มธนาคารในวงกว้างด้วย
นอกจากนี้ตลาดหุ้นเวียดนามยังได้รับแรงกดดันจากปัญหาทางการเมืองภายในประเทศ หลังรัฐบาลมีท่าทีจะออกแนวทางใหม่เพื่อแก้ไขปัญหาการทุจริตในภาครัฐบาล ส่งผลข้าราชการชะลอการอนุมัติโครงการต่างๆ เนื่องจากกังวลว่าจะมีส่วนเกี่ยวข้องในการทุจริตของโครงการที่ได้ลงนาม
FINNOMENA Investment Team มองว่าตลาดหุ้นเวียดนามยังคงเป็นตลาดที่มีความผันผวนในระยะสั้นเนื่องจากมีนักลงทุนลงรายย่อยเป็นสัดส่วนใหญ่ แต่หากพิจารณาในระยะกลางถึงยาวตลาดหุ้นเวียดนามมีทิศทางเชิงบวกมากขึ้นจากแนวโน้มเศรษฐกิจเวียดนามเริ่มมีทิศทางที่ดีขึ้นหลังรายงานดัชนี PMI ภาคการผลิตเดือนม.ค. 2023 ฟื้นตัวสู่ 47.40 จากระดับ 46.40 ในเดือนธ.ค. 2022 (แต่ยังอยู่ในโซนหดตัว) และมีแนวโน้มฟื้นตัวต่อหลังจากจีนผ่อนคลายมาตร Zero Covid ด้าน Valuation ของตลาดหุ้นเวียดนามยังอยู่ในระดับที่น่าสนใจ โดยปัจจุบัน P/E 12M ของตลาดหุ้นเวียดนามอยู่ที่ 8.13 เท่า หรือ -1.76 S.D. ในรอบ 10 ปี รวมถึงยังมีแรงเข้าซื้อสะสมของนักลงทุนต่างชาติเพิ่มเติม ซึ่งสะท้อนผ่านทาง Foreign Limit ของหุ้นต่าง ๆ ยังคงเต็มและมีค่า Premium ในระดับสูง เราจึงแนะนำทยอยสะสมเพื่อการลงทุนระยะยาวในกองทุน PRINCIPAL VNEQ-A
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นเวียดนาม
แชร์บทความ: